CELEX: 32000D0731
Language: sl
Date: 2000-11-10 00:00:00
Title: Odločba Komisije z dne 10. novembra 2000 o določitvi poslovnika Posvetovalnega foruma v spremenjenem sistemu Skupnosti za podeljevanje znaka za okolje (notificirana pod dokumentno številko K(2000) 3281)Besedilo velja za EGP.

Pomembno pravno obvestilo

|

32000D0731

Uradni list L 293 , 22/11/2000 str. 0031 - 0032

		Odločba Komisijez dne 10. novembra 2000o določitvi poslovnika Posvetovalnega foruma v spremenjenem sistemu Skupnosti za podeljevanje znaka za okolje(notificirana pod dokumentno številko K(2000) 3281)(Besedilo velja za EGP)(2000/731/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti in zlasti člena 175(1) Pogodbe,ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje [1] in zlasti člena 15 Uredbe,ob upoštevanju naslednjega:(1) Člen 13 Uredbe (ES) št. 1980/2000 predvideva, da Komisija ustanovi Odbor Evropske unije za znak za okolje, v nadaljnjem besedilu "EUEB", ki ga sestavljajo pristojni organi iz člena 14 in Posvetovalni forum iz člena 15.(2) Člen 15 Uredbe (ES) št. 1980/2000 predvideva, da Komisija zagotovi, da EUEB pri svojem delovanju za vsako skupino proizvodov upošteva uravnoteženo sodelovanje vseh zainteresiranih strani, ki jih zadeva posamezna skupina proizvodov, kot je industrija in ponudniki storitev, vključno z malimi in srednje velikimi podjetji, obrtniki in njihovimi stanovskimi organizacijami, sindikati, trgovci na debelo in drobno, uvozniki, skupinami za varstvo okolja in organizacijami potrošnikov.(3) Člen 15 Uredbe (ES) št. 1980/2000 predvideva, da se te skupine sestanejo na Posvetovalnem forumu.(4) Člen 15 Uredbe (ES) št. 1980/2000 predvideva, da Komisija v skladu s postopkom, določenim v členu 17, določi poslovnik Posvetovalnega foruma.(5) Uvodna izjava 5 Uredbe (ES) št. 1980/2000 predvideva, da je za to, da bo splošna javnost sprejela sistem Skupnosti za podeljevanje znaka za okolje, bistveno, da pri oblikovanju in določanju meril za znak Skupnosti za okolje pomembno vlogo igrajo okoljevarstvene nevladne organizacije in organizacije potrošnikov.(6) Priloga IV(1) Uredbe (ES) št. 1980/2000 predvideva, da bo v okviru EUEB za pripravo meril za znak Skupnosti za okolje za vsako skupino proizvodov ustanovljena posebna ad hoc delovna skupina, v kateri bodo udeležene zainteresirane strani iz člena 15 in pristojni organi iz člena 14.(7) Ukrepi, predvideni s to odločbo, so v skladu z mnenjem odbora, ustanovljenega po členu 17 Uredbe (ES) št. 1980/2000 –SPREJELA NASLEDNJO ODLOČBO:Člen 1S tem se sprejme poslovnik Posvetovalnega foruma, določen v Prilogi k tej odločbi.Člen 2Odločba Komisije z dne 18. novembra 1992 o določitvi poslovnika Posvetovalnega foruma o sistemu Skupnosti za podeljevanje znaka za okolje [2] se s tem razveljavi.Člen 3Ta odločba je naslovljena na države članice.V Bruslju, 10. novembra 2000Za KomisijoMargot WallströmČlanica Komisije[1] UL L 237, 21.9.2000, str. 1.[2] C(92) 2314 dokončen, 18.11.1992.--------------------------------------------------PRILOGAPoslovnik Posvetovalnega foruma1. Določi se poslovnik Posvetovalnega foruma (Forum) iz člena 15 Uredbe (ES) št. 1980/2000. Forum deluje v skladu z navedeno uredbo.2. Posvetovalni forum in njegovi člani so člani Odbora Evropske unije za podelitev znaka za okolje (EUEB) in sodelujejo v vseh dejavnostih EUEB, zlasti:- zahtevajo, da Komisija začne postopek za določanje okoljskih meril ter s tem povezano ocenjevanje in preverjanje usklajenosti zahtev za skupine proizvodov,- določajo in pregledujejo merila za znak za okolje ter s tem povezano ocenjevanje in preverjanje usklajenosti zahtev za skupine proizvodov,- se Komisija z njimi posvetuje o delovnem načrtu za znak Skupnosti za okolje,- pri promociji in uporabi znaka Skupnosti za okolje.3. Naslednje organizacije, ki predstavljajo zainteresirane strani iz člena 15 navedene uredbe, so med drugimi članice Foruma in s tem EUEB:- Coface (potrošniki; predstavljajo tudi BEUC, Eurocoop in AEC),- EEB (okoljevarstvena),- ETUC (sindikati),- UNICE (industrija),- UEAPME (MSP, obrtniki),- Eurocommerce (trgovina).Za zagotovitev uravnoteženega sodelovanja vseh ustreznih zainteresiranih strani lahko EUEB na zahtevo Komisije ali na lastno pobudo primerno prilagodi to članstvo, kar mora odobriti tudi Komisija.4. Vsak član Foruma imenuje kontaktno osebo.5. Forum se sestaja na zasedanjih EUEB.6. Poleg splošnih predstavnikov, ki morajo sodelovati na zasedanjih EUEB, mora vsak član imenovati vsaj enega strokovnega predstavnika na skupino proizvodov, ki bo sodeloval v posebnih ad hoc delovnih skupinah, ki jih EUEB določi za posamezne skupine proizvodov, ter na zasedanjih EUEB, kjer se bo razpravljalo o zadevni skupini proizvodov. Ti strokovni predstavniki morajo biti čim boljši strokovnjaki in čim bolje poznati zadevno skupino proizvodov.7. Člani Foruma in njihovi splošni in strokovni predstavniki delujejo v skladu s cilji in načeli, določenimi v členu 1 navedene uredbe, ter postopkovnimi načeli, določenimi v Prilogi IV navedene uredbe.--------------------------------------------------